Par Latvijas Universitātes iepirkuma

**“Latvijas Universitātes Dabaszinātņu akadēmiskā centra Jelgavas ielā 1, Rīgā telpu un teritorijas uzkopšanas pakalpojumi”**

(identifikācijas Nr.LU 2018/27) (turpmāk – Iepirkums)

nolikumā noteikto prasību skaidrojumu

Latvijas Universitātes Centralizēto iepirkumu komisija (turpmāk – Komisija), sniedz atbildi uz piegādātāja 2018.gada 18. un 21.jūnija Elektronisko iepirkumu sistēmā uzdotajiem jautājumu par Iepirkumu:

**1.jautājums**Darba uzdevuma punkts 1.7. nosaka:  
Dežūrapkopēju skaits: Darba dienās ne mazāk par 2 cilvēkiem. Brīvdienās un svētku dienās: 1 cilvēks.  
"Darbu izpildes laiks: darba dienās no plkst. 7:00 līdz plkst.18:00 un brīvdienās no plkst.9:00 līdz plkst.17:30. Reaģēšana uz pieteikumu darba laikā 10 min. "

Vai darba dienās no plkst. 7:00 līdz plkst.18:00 visu šo laiku jābūt uz vietas divām apkopējām?   
Šis periods ilgst 11 stundas, un sakarā ar šo nepieciešamas divas maiņas pa 5,5 stundām, katrā maiņā ir viena apkopēja, kopā pa dienu divas.  
Ja jābūt visu laiku divām apkopējām, tad ir divas maiņas, katrā maiņā divas apkopējas.  
Lūdzu paskaidrot šo prasību.

**Atbilde:** Darba uzdevuma 1.7.apakšpunkts nosaka, ka darba dienās no plkst. 7.00 līdz plkst. 18.00 ir vienlaicīgi jānodrošina ne mazāk kā 2 (divi) dežūrapkopēji, savukārt brīvdienās, un svētku dienās no plkst. 9.00 līdz plkst. 17.30 ir vienlaicīgi jānodrošina ne mazāk kā 1 (viens) dežūrapkopējs. Veidu, kā Izpildītājs nosaka un organizē dežūrapkopēju darbu atbistoši Darba uzdevuma 1.7.apakšpunktā noteiktajām prasībām, nosaka Izpildītājs.

**2.jautājums:**Pretendenta pieteikuma punkts 6) nosaka:  
" Apliecinu šādu šajā piedāvājumā iesniegto dokumentu atvasinājumu un/vai tulkojumu pareizību:  
1) KOPIJA piedāvājuma \_\_\_ lpp., kopā \_\_\_\_ (skaits);  
2) NORAKSTS piedāvājuma \_\_\_\_ lpp., kopā \_\_\_\_ (skaits);  
3) IZRAKSTS piedāvājuma \_\_\_ lpp., kopā \_\_\_\_ (skaits);  
4) TULKOJUMS piedāvājuma \_\_\_ lpp., kopā \_\_\_\_ (skaits)."  
  
Iesniegšanai izmatojot EIS, nav paredzēta lappušu numerācija ( kā papīra formātā).  
Kā pareizi norādīt kopiju,tulkojumu lpp skaitu?

**Atbilde:** Minētā sadaļa ir aizpildāma pēc nepieciešamības, ja piegādātājs piedāvājumam pievieno uzskaitītos dokumentus. Ja piegādātājs aizpilda šo sadaļu,tas norāda attiecīgā dokumenta lapu skaitu un sadaļu, kurā šie dokumenti pievienoti.

**3.jautājums:**Lūdzu paskaidrot, vai ir jāpilda un kādā veidā ja jāpilda Nolikuma punktu IV, ja Pretendents neatbilst PIL 42.panta pirmās daļas 1., 3., 4., 5., 6. vai 7.punktā minētajam izslēgšanas gadījumam?

**Atbilde:** Atbilstoši Iepirkuma nolikuma 3.2.punktā noteiktajam Pasūtītājs pārbaudi par Pretendentu izslēgšanas gadījumu esamību veiks Publisko iepirkumu likuma 42.pantā noteiktajā kārtībā.